**ยุทธการที่วอเตอร์ลู** (อังกฤษ: Battle of Waterloo) เกิดขึ้นเมื่อ 18 มิถุนายน ค.ศ. 1815 ที่หมู่บ้านวอเตอร์ลู ประเทศเบลเยียม (ส่วนหนึ่งของสหราชอาณาจักรเนเธอร์แลนด์) กองทัพฝรั่งเศสในบัญชาของจักรพรรดินโปเลียนพ่ายแพ้ต่อสองกองทัพฝ่ายสหสัมพันธมิตร กองทัพแรกคือทัพผสมระหว่างบริเตน, เนเธอร์แลนด์, ฮันโนเฟอร์, เบราน์ชไวค์ และนัสเซา ในบัญชาของจอมพลดยุกแห่งเวลลิงตัน กองทัพที่สองคือทัพปรัสเซียในบัญชาของจอมพลเก็พฮาร์ท ฟ็อน บลึชเชอร์ ยุทธการครั้งนี้เป็นจุดจบของสงครามนโปเลียน ยุทธการนี้มีชื่อเรียกในสมัยนั้นว่า **ยุทธการที่มงแซ็ง-ฌ็อง** (ฝรั่งเศส) หรือ **พันธมิตรอันงดงาม** (ปรัสเซีย)

เมื่อนโปเลียนหนีออกจากเกาะเอลบาและคืนสู่อำนาจในเดือนมีนาคม ค.ศ. 1815 ประเทศทั้งหลายรีบตัวกันจัดตั้งกองทัพสหสัมพันธมิตรเพื่อต่อต้านนโปเลียน กองทัพเวลลิงตันและกองทัพบลึชเชอร์ตั้งค่ายอยู่ใกล้ชายแดนทางเหนือของฝรั่งเศส นโปเลียนวางแผนทั้งคู่ก่อนที่ทั้งคู่จะรวมตัวกับกองทัพพันธมิตรอื่นและบุกเข้าฝรั่งเศส ในวันที่ 16 มิถุนายน นโปเลียนประสบความสำเร็จในการรุกตีกองทัพปรัสเซียในยุทธการที่ลิงงี (*Ligny*) ด้วยกองหลัก ทำให้ปรัสเซียต้องถอยร่นขึ้นเหนือในวันต่อมา แต่ศึกด้านเวลลิงตันจบลงที่ผลเสมอ นโปเลียนส่งกำลังราวหนึ่งในสามเพื่อไล่ตีกองทัพปรัสเซียจนเกิดเป็นยุทธการที่วาฟ (*Wavre*) เมื่อวันที่ 18–19 มิถุนายน ทำให้ทหารฝรั่งเศสหน่วยดังกล่าวอยู่ในภาวะรบติดพันและมาที่วอเตอร์ลูไม่ได้

ดยุกแห่งเวลลิงตันทราบเรื่องดังกล่าวและมองเห็นเป็นโอกาสดี เขาตัดสินใจตั้งทัพที่เนินมงแซ็งฌ็อง (*Mont-Saint-Jean*) บนทางหลวงเชื่อมบรัสเซลส์ ใกล้หมู่บ้านวอเตอร์ลู เวลลิงตันรับการโจมตีอย่างต่อเนื่องของฝรั่งเศสตลอดบ่าย 18 มิถุนายน เมื่อทหารปรัสเซียมาถึง กองทัพปรัสเซียเข้าตีปีกข้างของกองทัพฝรั่งเศสและสร้างความเสียหายอย่างมาก เมื่อตกค่ำ นโปเลียนสั่งทหารราบรักษาพระองค์ (*Garde Impériale*) ซึ่งเป็นกองหนุนหน่วยสุดท้ายที่เหลืออยู่เข้าโจมตีแถวทหารอังกฤษ อีกด้านหนึ่ง ทหารปรัสเซียรุกฝ่าเข้ามาทางปีกขวาของกองทัพฝรั่งเศส ทหารอังกฤษสามารถยันกองพันทหารราบฝรั่งเศสไว้ได้ กองทัพฝรั่งเศสแพ้ราบคาบ

วอเตอร์ลูเป็นการสู้รบที่เด็ดขาดในการทัพวอเตอร์ลูและเป็นการสู้รบครั้งสุดท้ายของนโปเลียน นโปเลียนสละราชสมบัติในอีกสี่วันให้หลัง กองทัพผสมเคลื่อนพลเข้าสู่กรุงปารีสในวันที่ 7 กรกฎาคม ความพ่ายแพ้ที่วอเตอร์ลูปิดฉากการปกครองของนโปเลียนในฐานะจักรพรรดิฝรั่งเศส เป็นจุดจบของสมัยร้อยวัน และเป็นจุดสิ้นสุดของจักรวรรดิฝรั่งเศสที่ 1 สนามรบตั้งอยู่ในเทศบาลเบรนลาเลอ (Braine-l'Alleud) และลาน (Lasne) ของประเทศเบลเยียม ตั้งอยู่ทางใต้ของบรัสเซลล์ประมาณ 15 กิโลเมตร (9.3 ไมล์) และจากเมืองวอเตอร์ลูประมาณ 2 กิโลเมตร (1.2 ไมล์) บริเวณที่เป็นอดีตสนามรบ ปัจจุบันกลายเป็นอนุสรณ์เนินดินเทียมที่สร้างขึ้นจากดินในยุทธบริเวณ ส่วนภูมิประเทศของสนามรบใกล้เนินดินไม่ได้รับการอนุรักษ์ไว้

ภูมิหลัง
--------

บทความหลัก: การทัพวอเตอร์ลู
นโปเลียนหลบหนีออกจากเกาะเอลบาเมื่อวันที่ 26 กุมภาพันธ์ ค.ศ. 1815 ขณะนั้น ประเทศมหาอำนาจอยู่ระหว่างการประชุมใหญ่แห่งเวียนนาเพื่อจัดระเบียบทวีปยุโรป เมื่อที่ประชุมรับทราบข่าวการหลบหนีของนโปเลียน จึงประกาศให้นโปเลียนเป็นบุคคลนอกกฎหมายในวันที่ 13 มีนาคม และในอีกสี่วันต่อมา กองทัพของสหราชอาณาจักร, รัสเซีย, ออสเตรีย และปรัสเซีย เริ่มเคลื่อนกำลังเพื่อล้มล้างนโปเลียน และเนื่องจากกองทัพข้าศึกมีจำนวนในภาพรวมเหนือกว่าอย่างขาดลอย นโปเลียนจึงทราบดีว่าโอกาสเดียวของเขาคือการชิงโจมตีก่อนที่กองทัพข้าศึกจะสนธิกำลังเป็นกองทัพขนาดใหญ่

ถ้าหากนโปเลียนทำลายกองทัพข้าศึกที่อยู่ทางใต้ของกรุงบรัสเซลล์ก่อนที่ข้าศึกจะได้รับกำลังเสริม เขาก็อาจจะสามารถผลักดันกองทัพอังกฤษกลับไปยังชายฝั่งมหาสมุทร และเอาชนะกองทัพปรัสเซีย สถานการณ์นี้จะช่วยให้เขามีเวลาฝึกฝนกำลังพลและจัดเตรียมกองทัพให้พร้อมรบกับกองทัพผสมของออสเตรีย-รัสเซีย นอกจากนี้ ถ้าหากนโปเลียนได้รับชัยชนะในศึกนี้ ก็อาจจะเป็นแรงผลักดันให้ประชากรเบลเยียมที่พูดภาษาฝรั่งเศส ก่อการปฏิวัติขึ้นในประเทศเบลเยียม ซึ่งก็จะส่งผลดีต่อเขาเช่นกัน ไม่เท่านั้น กำลังทหารข้าศึกในเบลเยียมก็ไม่ใช่ทหารชั้นดี เนื่องจากหน่วยทหารชั้นดีมากประสบการณ์ถูกส่งไปทวีปอเมริกาเหนือเพื่อร่วมรบในสงคราม ค.ศ. 1812

จอมพลดยุกแห่งเวลลิงตัน
ทางด้านแม่ทัพอังกฤษอย่างจอมพลดยุกแห่งเวลลิงตัน ในตอนแรกวางแผนจะรับมือภัยคุกคามจากนโปเลียนโดยการเคลื่อนกำลังผ่านเมืองมงส์ (Mons) ไปยังตะวันตกเฉียงใต้ของกรุงบรัสเซลล์ การกระทำนี้มีข้อดีคือจะทำให้กองทัพของเวลลิงตันอยู่ในตำแหน่งที่ใกล้ชิดยิ่งขึ้นกับกองทัพปรัสเซียในบัญชาของจอมพลบลึชเชอร์ แต่ก็มีข้อเสียคืออาจจะทำให้สูญเสียการติดต่อกับฐานทัพอังกฤษที่เมืองโอสต็องด์ (Ostend) ซึ่งตั้งอยู่ติดชายฝั่งช่องแคบอังกฤษ นโปเลียนชะลอการเคลื่อนกำลังของจอมพลเวลลิงตัน โดยการปล่อยข่าวเท็จเพื่อลวงว่าฝรั่งเศสตัดสายส่งกำลังจากช่องแคบอังกฤษถึงกองทัพของเวลลิงตัน

นโปเลียนเคยมีสรรพกำลังถึงประมาณสามแสนนายในเดือนมิถุนายน แต่บัดนี้เขามีกำลังที่วอเตอร์ลูมีไม่ถึงหนึ่งในสามของจำนวนที่ว่า กระนั้น กำลังพลเกือบทั้งหมดก็เป็นทหารชาญศึกที่มีความจงรักภักดียิ่ง นโปเลียนแบ่งกำลังออกเป็นสามส่วน ได้แก่ปีกซ้ายในบัญชาของจอมพลมีแชล แน, ปีกขวาในบัญชาของจอมพลแอมานุแอล เดอ กรูชี และกำลังสำรองซึ่งบัญชาโดยตัวพระองค์เอง กองทัพฝรั่งเศสข้ามเส้นเขตแดนใกล้กลับเมืองชาร์เลอรัว (Charleroi) ภายในเช้าวันที่ 15 มิถุนายน และรีบบุกครองชัยภูมิสำคัญ ทำให้นโปเลียนอยู่ในตำแหน่งตรงกลางระหว่างกองทัพเวลลิงตันกับกองทัพบลึชเชอร์ เพื่อยับยั้งไม่ให้สองทัพข้าศึกทำการสนธิกำลัง นโปเลียนตั้งใจจะทำลายกองทัพบลึชเชอร์เสียก่อน แล้วจึงทำลายกองทัพเวลลิงตัน

ในคืนวันที่ 15 มิถุนายน ดยุกแห่งเวลลิงตันแน่ใจแล้วว่าหน่วยทหารที่รุกขึ้นเหนือมายังชาเลอรัวเป็นกำลังหลักของฝรั่งเศส และในช่วงเช้าของวันที่ 15 มิถุนายน จอมพลเจ้าชายแห่งออเรนจ์ทำการส่งกำลังส่วนแยกมาให้แก่ดยุกแห่งเวลลิงตัน แต่แล้วเวลลิงตันก็ต้องตกใจกับความเร็วการรุกของนโปเลียน ดยุกแห่งเวลลิงตันจึงรีบสั่งการให้รวมกำลังไว้ที่หมู่บ้านกาทร์บรา (Quatre Bras) สิบเก้ากิโลเมตรทางเหนือของชาเลอรัว อันเป็นตำแหน่งของซึ่งเจ้าชายแห่งออเรนจ์และเจ้าชายแบร์นฮาร์ดแห่งซัคเซิน-ไวมาร์ตั้งทัพอยู่ ซึ่งตำแหน่งดังกล่าวแทบไม่มีผลดีในการต่อต้านปีกซ้ายของจอมพลแน

การรบ
-----

แผนที่แสดงยุทธการที่วอเตอร์ลู
สมรภูมิวอเตอร์ลูมีแนวสันเขาตามทิศตะวันตกไปทิศตะวันออก มีถนนไปบรัสเซล์ตัดผ่านตรงกลางในแนวตั้งฉาก ทางยอดเขามีถนนโออังและหุบเหวตื้น ที่จุดตัดของถนนไปบรัสเซล์มีต้นเอม ซึ่งเวลลิงตันได้ควบคุมการรบที่นั่น โดยใช้การรบบนเนินเขาความยาวของกองทัพนั้นประมาณ 2.5 ไมล์ (4.0 กิโลเมตร) เวลลิงตันจึงสามารถนำกองทัพของเขารุกขึ้นมาได้ ซึ่งเขาทำในช่วงตอนกลางและฝั่งขวาไปยังหมู่บ้านแบรน์-ลาลเลอดโดยหวังใช้กองทัพปรัสเซียมาถึงให้ทันเวลา
ด้านหน้าสันเขามีจุดสำตัญที่สามารถใช้ป้องกันการโจมตีได้ ฝั่งขวาสุดมีชาโต สวน และสวมผลไม้ที่อูโกมองต์มีบ้านที่ซ่อนอยู่ท่ามกลางต้นไม้ซึ่งหันไปทางทิศเหนือ ตามแนวร่องเหว ฝั่งซ้ายสุดมีหมู่บ้านเล็กๆ ชื่อปาปล็อต(Papelotte) ซึ่งอูโกมองต์และปาปล็อตได้มีทหารประจำการ ซึ่งทำให้การโจมตีตามแนวขอบใช้ไม่ได้ และปาปล็อตยังยึดถนนไปวาเวรอ ซึ่งทหารปรัสเซียใช้เดินทางมา ทิศตะวันตกของถนนไปบรัสเซล์มีฟาร์มชื่อว่าลาแอย์แซงต์มีทหารเบาแห่งกองทหารแห่งกษัตริย์เยอรมัน 400 นายประจำการอยู่. ด้านตรงข้ามของถนนมีเหมืองทราย ที่หน่วยไรเฟิลที่ 95ประจำการเป็นพลแม่นปืน
ตำแหน่งของกองทัพเช่นนี้เป็นสิ่งที่ลำบากใจในการโจมตี การโจมตีต้องโจมตีที่อูโกมง ถ้าโจมตีตรงกลางจะถูงยิงทั้งสองด้าน คือทางอูโกมงและลาแอย์แซงต์ ฝั่งซ้ายจะถูกโจมตีที่ลาแอย์แซงต์ และเมืองปาปล็อต 
กองทัพฝรั่งเศสอยู่ทางใต้ของสันเขา นโปเลียนไม่เห็นตำแหน่งของเวลลิงตัน จึงเดินทัพไปทางถนนบรัสเซล ปีกขวามีกองที่ 1 นำทัพโดยเดอลงมีทหารราบ 1,600 นาย ทหารม้า 1,500 นาย และสำรองอีก 4,700 ปีกซ้ายนำโดยรายยี มีทหารราบ 1,300 นาย ทหารม้า 1,300 นายและสำรองอีก 4,600 นาย ตรงกลางถนนไปยังลา แบล อาลายยังมีกำลังเสริมของโลโบ ประกอบด้วยทหารราบ 6,000 ทหารรักษาพระองค์ 1,300 นาย และทหารท้าอีก 1,200 นาย

อ้างอิง
-------

1. 1 2 3 4 5  Bodart 1908, p. 487. sfn error: no target: CITEREFBodart1908 (help)
2. ↑  Hofschröer 1999, pp. 68–69. sfn error: no target: CITEREFHofschröer1999 (help)
3. ↑  Hofschröer 1999, p. 61 harvnb error: no target: CITEREFHofschröer1999 (help) cites Siborne's numbers.
4. ↑  Hamilton-Williams 1994, p. 256 harvnb error: no target: CITEREFHamilton-Williams1994 (help) gives 168,000.
5. ↑  Barbero 2005, pp. 75–76. sfn error: no target: CITEREFBarbero2005 (help)
6. ↑  Hamilton-Williams 1994, p. 256. sfn error: no target: CITEREFHamilton-Williams1994 (help)
7. ↑  Chesney 1874, p. 4. sfn error: no target: CITEREFChesney1874 (help)
8. ↑  Barbero 2006, p. 312. sfn error: no target: CITEREFBarbero2006 (help)
9. ↑  Barbero 2005, p. 420. sfn error: no target: CITEREFBarbero2005 (help)
10. 1 2  Barbero 2005, p. 419. sfn error: no target: CITEREFBarbero2005 (help)
11. ↑  Albert Smith, Charles Dickens, William Harrison Ainsworth (eds.) (1851) *Bentley's Miscellany*, Volume 30, Publisher, Richard Bentley, p. 57
12. ↑  "Battle of Waterloo – The Battles of Quatre-Bras and Ligny | Britannica". *www.britannica.com* (ภาษาอังกฤษ). สืบค้นเมื่อ 2022-12-01.
13. ↑  Marcelis 2015. sfn error: no target: CITEREFMarcelis2015 (help)
14. ↑  Hamilton-Williams 1993, p. 59. sfn error: no target: CITEREFHamilton-Williams1993 (help)
15. 1 2  Chandler 1966, pp. 1016, 1017, 1093. sfn error: no target: CITEREFChandler1966 (help)
16. ↑  Siborne 1895, pp. 320–323. sfn error: no target: CITEREFSiborne1895 (help)
17. ↑  "The campaign of 1815: a study – A fundamental choice: a defensive or offensive war" (PDF). Waterloo Campaign NL. เก็บ (PDF)จากแหล่งเดิมเมื่อ 9 October 2022. สืบค้นเมื่อ 8 April 2020.
18. ↑  Siborne 1895, p. 82. sfn error: no target: CITEREFSiborne1895 (help)
19. ↑  Hofschröer 2005, pp. 136–160. sfn error: no target: CITEREFHofschröer2005 (help)
20. ↑  Herold 1967, pp. 53, 58, 110. sfn error: no target: CITEREFHerold1967 (help)
21. ↑  "Battle of Waterloo – Opening moves". National Army Museum. สืบค้นเมื่อ 17 April 2020.
22. ↑  Mark Simner (15 May 2015). *An Illustrated Introduction to the Battle of Waterloo – Quatre Bras and Ligny*. Amberley Publishing Limited. ISBN 978-1-4456-4667-1.
23. ↑  John Hussey (30 September 2017). *Waterloo: The Campaign of 1815, Volume II: From Waterloo to the Restoration of Peace in Europe*. Pen and Sword. pp. 178–. ISBN 978-1-78438-202-5.
24. ↑  Alasdair White. *The Road to Waterloo: a concise history of the 1815 campaign*. Academia. สืบค้นเมื่อ 19 April 2020.
25. ↑  Longford 1971, p. 508. sfn error: no target: CITEREFLongford1971 (help)
26. ↑  Barbero 2005, pp. 78, 79 harvnb error: no target: CITEREFBarbero2005 (help).
27. ↑  Barbero 2005, p. 80 harvnb error: no target: CITEREFBarbero2005 (help).
28. ↑  Barbero 2005, p. 149 harvnb error: no target: CITEREFBarbero2005 (help).
29. ↑  Parry 1900, p. 58 harvnb error: no target: CITEREFParry1900 (help).
30. ↑  Barbero 2005, pp. 141, 235 harvnb error: no target: CITEREFBarbero2005 (help).
31. ↑  Barbero 2005, pp. 83–85 harvnb error: no target: CITEREFBarbero2005 (help).

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Battle of Waterloo
* นิยามแบบพจนานุกรมของ *meet one's Waterloo* ที่วิกิพจนานุกรม
* วิกิมีเดียคอมมอนส์มีสื่อเกี่ยวกับ Battle of Waterloo

| * ด
* ค
* ก
สงครามนโปเลียน |
| --- |
| 
* **สหสัมพันธมิตรครั้งที่สาม**
* **สหสัมพันธมิตรครั้งที่สี่**
* **สงครามคาบสมุทร**
* **สหสัมพันธมิตรครั้งที่ห้า**
* **การรุกรานรัสเซียโดยฝรั่งเศส**
* **สหสัมพันธมิตรครั้งที่หก**
* **สหสัมพันธมิตรครั้งที่เจ็ด**

 |
| คู่สงคราม | 

|  |  |
| --- | --- |
| ฝรั่งเศสรวมถึง รัฐบริวารและพันธมิตร | 
* ฝรั่งเศส
* กองทหารชาวโปแลนด์
* อิตาลี
* ฮอลแลนด์
* อิทรูเรีย
* สมาพันธ์สวิต
* เนเปิลส์
* สมาพันธรัฐแห่งแม่น้ำไรน์
	+ บาวาเรีย
	+ ซัคเซิน
	+ เวสต์ฟาเลีย
	+ เวือร์ทเทิมแบร์ค
* เดนมาร์ก–นอร์เวย์
* จักรวรรดิออตโตมัน
* เปอร์เซีย
* สเปน

 |
| กองทัพประสานมิตร | 
* สหราชอาณาจักร
* ออสเตรีย
* รัสเซีย
* ปรัสเซีย
* สเปน
* โปรตุเกส
* ซิซิลี
* รัฐสันตะปาปา
* จักรวรรดิออตโตมัน
* เปอร์เซีย
* ซาร์ดิเนีย
* สวีเดน
* สหเนเธอร์แลนด์
* เบราน์ชไวค์
* ฮันโนเฟอร์
* นัสเซา
* จักรวรรดิโรมันอันศักดิ์สิทธิ์
* ฝรั่งเศสนิยมบูร์บง

 |

 |
| ผู้นำทางการเมืองและการทหาร | 

|  |  |
| --- | --- |
| ฝรั่งเศสรวมถึง รัฐบริวารและพันธมิตร | 
* นโปเลียนที่ 1 แห่งฝรั่งเศส
* หลุยส์-อาแล็กซ็องดร์ แบร์ตีเย
* ฌออากีม มูว์รา
* หลุยส์-นีกอลา ดาวู
* ฌ็อง ลาน
* อ็องเดร มาเซนา
* มีแชล แน
* ฌ็อง-เดอ-ดีเยอ ซูลต์
* โฌแซ็ฟ โบนาปาร์ต
* หลุยส์ โบนาปาร์ต
* เยอโรม โบนาปาร์ต
* ยูแซฟ ปอญาตอฟสกี
* เออแฌน เดอ โบอาร์แน
* มัคซีมีลีอานที่ 1 โยเซ็ฟ แห่งบาวาเรีย
* ฟรีดริช เอากุสท์ที่ 1 แห่งซัคเซิน
* ฟรีดริชที่ 1 แห่งเวือร์ทเทิมแบร์ค
* เฟรเดอริกที่ 6 แห่งเดนมาร์ก

 |
| กองทัพฝ่ายประสานมิตร | 
* ดยุกแห่งเวลลิงตัน
* โฮราชิโอ เนลสัน
* ฟรันทซ์ที่ 2 แห่งโรมันอันศักดิ์สิทธิ์
* อาร์ชดยุกคาร์ล
* เจ้าชายแห่งชวาร์ทเซินแบร์ค
* อาร์ชดยุกยอห์นแห่งออสเตรีย
* อเล็กซานเดอร์ที่ 1 แห่งรัสเซีย
* มีฮาอิล คูตูซอฟ
* ไมเคิล อังเดรีย บาร์เคลย์ เดอ โทลล์
* เจ้าชายบากราตีออน
* กราฟแห่งเบ็นนิชเซิน
* ฟรีดริช วิลเฮ็ล์มที่ 3 แห่งปรัสเซีย
* เก็พฮาร์ท ฟ็อน บลึชเชอร์
* ดยุกแห่งเบราน์ชไวค์
* เฟร์นันโดที่ 7 แห่งสเปน
* มารีอาที่ 1 แห่งโปรตุเกส
* เจ้าชายฌูเอา
* วิลเลิม เจ้าชายแห่งออเรนจ์
* มกุฎราชกุมารคาร์ล โยฮัน แห่งสวีเดน
* หลุยส์ที่ 18 แห่งฝรั่งเศส

 |

 |


|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* สเปน
* ฝรั่งเศส
* BnF data
* เยอรมนี
* อิสราเอล
* สหรัฐ
* ลัตเวีย
* เช็กเกีย

 |